Abenida Andres Bonifacio

Ang Abenida Andres Bonifacio (), na kilala rin bilang Abenida A. Bonifacio (A. Bonifacio Avenue) ay isang pangunahing daan sa Lungsod Quezon, Kalakhang Maynila. Nag-uugnay ito mula Daang Blumentritt sa Maynila hanggang North Luzon Expressway (NLEX) sa Palitan ng Balintawak sa Lungsod Quezon (ang sangandaan ng Abenida Bonifacio, NLEX, EDSA, at Lansangang Quirino). May haba ito na 3.784 kilometro o 2.351 milya. Bahagi ito ng Daang Radyal Blg. 8 (R-8) ng sistemang pamilang ng mga lansangan sa Kalakhang Maynila, at ng N160 ng sistema ng lansangang bayan sa Pilipinas.

Pangalan
Ipinangalan ang abenida mula kay Andrés Bonifacio, Pilipinong rebolusyonaryo at "Supremo" ng Katipunan. Mula sa kanya rin ipinangalan ang iba pang mga lansangan sa Kalakhang Maynila tulad ng Daang Bonifacio sa Intramuros, Maynila at Abenida A. Bonifacio ng Marikina.

Paglalarawan ng ruta 
Nagsisimula ang daan sa Palitan ng Balintawak sa Lungsod Quezon at tutuloy hanggang sa sangandaan nito sa Abenida Del Monte at Kalye Mayon kung saang liliko ito pakaliwa at tutuloy hanggang makarating sa sangandaan nito sa Daang Blumentritt. Isang bahagi ng Ikatlong Yugto ng Metro Manila Skyway ay tatahak sa ibabaw ng bahaging Balintawak-Daang C-3 ng abenida.

Matatagpuan malapit sa Palitan ng Balintawak ang hugnayang Cloverleaf ng Ayala Land at ang gusaling pampamilihan nito na Ayala Malls Cloverleaf.

Tingnan din
Talaan ng mga lansangan sa Kalakhang Maynila

Sipian

Andres Bonifacio Avenue (Quezon City)